**Ministru kabineta rīkojuma projekta „Grozījumi Ministru kabineta 2012.gada 28.marta rīkojumā Nr.141 „Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1.punkts un Ministru kabineta 2014. gada 1. jūlija sēdes protokola Nr.36, 41.§ 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1. punktu Ārlietu ministrijai ar 2014. gada 1. augustu ir nodoti Ekonomikas ministrijas uzdevumi ārējās tirdzniecības politikas jomā. Līdz ar to saskaņā ar Ministru kabineta 2014. gada 1. jūlija sēdes protokola Nr.36, 41.§ 2. punktu nepieciešams izdarīt grozījumus Ministru kabineta 2012. gada 28. marta rīkojumā Nr.141 „Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai” un par atbildīgo ministriju sadaļām 11.60 Komerciālā politika, 11.60.10 Vispārīgie noteikumi, 11.60.30 Tirdzniecības noteikumi, 11.60.30.10 Priekšrocību režīms, 11.60.30.20 Kopīgi noteikumi par importu, 11.60.30.30 Kopīgi noteikumi par eksportu, 11.60.40 Tirdzniecības aizsardzība, 11.60.40.10 Kompensācijas maksājumi, 11.60.40.20 Antidempinga pasākumi, 11.60.40.30 Īpaši EOTK pasākumi, 11.60.50 Citi tirdzniecības politikas pasākumi noteikt Ārlietu ministriju.Ārējās tirdzniecības licencēšanas jomā nepieciešams noteikt pārejas periodu attiecīgu licenču (kvotas atļaujas Krievijas Federācijas izcelsmes skujkoku apaļkoku ievešanai, importa licences tērauda produktu ievešanai, uzraudzības dokumentus tekstilpreču ievešanai un iepriekšējās atļaujas tekstilizstrādājumu izvešanai ekonomiskai pārstrādei) izsniegšanai, lai nodrošinātu efektīvu un pilnvērtīgu funkcijas pārņemšanu, neradot apgrūtinājumus mērķgrupām. Ņemot vērā šīs funkcijas specifisko raksturu, nepieciešams pārejas periods, lai nodrošinātu funkcijas izpildei nepieciešamos tehniskos apstākļus. Papildus tam pārejas periods nodrošinās iespēju jaunajam funkcijas izpildītājam pilnvērtīgi apgūt iesniegto pieprasījumu izvērtēšanas kritērijus. Pārejas perioda noteikšana nodrošinās iespēju Ārlietu ministrijai un Ekonomikas ministrijai savlaicīgi informēt mērķgrupas par atļauju, licenču un uzraudzības dokumentu jauno iegūšanas kārtību. Ņemot vērā minēto, ir sagatavoti grozījumi Ārlietu ministrijas un Ekonomikas ministrijas nolikumus, paredzot pārejas periodu, kas nosaka, ka Ekonomikas ministrija līdz 2014.gada 30.septembrim (ieskaitot) turpina izsniegt kvotas atļaujas Krievijas Federācijas izcelsmes skujkoku apaļkoku ievešanai, importa licences tērauda produktu ievešanai, uzraudzības dokumentus tekstilpreču ievešanai un iepriekšējās atļaujas tekstilizstrādājumu izvešanai ekonomiskai pārstrādei un Ārlietu ministrija minēto dokumentu izsniegšanu uzsāk 2014.gada 1.oktobrī.Pārejas periods nepieciešams arī, lai izdarītu nepieciešamos precizējumus vairākos Eiropas Savienības tiesību aktos, kuros noteikta kompetentā institūcija licenču izsniegšanā Latvijā, kas ir šobrīd Ekonomikas ministrija.Precizējumi veicami šādos Eiropas Savienības tiesību aktos:1) Regulā (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku;2) Regulā (ES) Nr. 1281/2013 (2013. gada 10. decembris) par noteikumiem, kā pārvaldāmas un sadalāmas tekstilizstrādājumu kvotas, kas saskaņā ar Padomes Regulu (EK) Nr. 517/94 noteiktas 2014. gadam.Saskaņā ar Regulas (ES) Nr. 498/2012 (2012. gada 12. jūnijs) par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību 10.panta 7.punktā noteikto izmaiņas licencēšanas biroju sarakstos veic Eiropas Komisija, publicējot izmaiņas Eiropas Savienības Oficiālajā Vēstnesī. Līdz ar to būs nepieciešams informēt Eiropas Komisiju par nepieciešamajām izmaiņām, norādot Ārlietu ministriju kā Latvijas atbildīgo iestādi par licenču izsniegšanu šīs regulas izpratnē. Tāpēc ir sagatavots Ministru kabineta protokollēmums, kurā noteikts, ka Ekonomikas ministrija nodrošina, ka tiek informētas atbilstošās Eiropas Savienības institūcijas par Latvijas kompetento iestāžu maiņu.  |
| 3. | Projekta izstrādē iesaistītās institūcijas | Ārlietu ministrija un Ekonomikas ministrija |
| 4. | Cita informācija | Projektam nav finansiālas ietekmes uz valsts budžetu. Finansējuma pārdale, nododot Ekonomikas ministrijas funkcijas ārējās tirdzniecības politikas jomā Ārlietu ministrijai, noteikta Ministru kabineta 2014.gada 7.jūlija rīkojumā Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmēji, kuri iesaistīti konkrēto produktu (skujkoku apaļkoku, tērauda produktu vai tekstilpreču) importā, kā arī uzņēmēji, kuri veic vai plāno veikt tekstilizstrādājumu izvešanu ekonomiskajai apstrādei. |
| 2. | Tiesiskā regulējuma ietekme uz tautsaimniecību un administratīvo slogu | Uzņēmējiem, kuri iesaistīti konkrēto produktu (skujkoku apaļkoku, tērauda produktu vai tekstilpreču) importā, kā arī uzņēmējiem, kuri veic vai plāno veikt tekstilizstrādājumu izvešanu ekonomiskajai apstrādei, papildus slogs netiek uzlikts, jo mainīsies vienīgi atbildīgā iestāde par attiecīgo licenču izsniegšanu. Līdz ar to rīkojuma projekts nerada ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Paralēli ar noteikumu projektu apstiprināšanai Ministru kabinetā tiek virzīti šādi normatīvo aktu projekti:1) Ministru kabineta noteikumu projekts „Grozījums Ministru kabineta 2003. gada 29. aprīļa noteikumos Nr.237 „Ārlietu ministrijas nolikums””, nosakot, ka Ārlietu ministrija no 2014. gada 1. oktobra izsniedz kvotu atļaujas Krievijas Federācijas izcelsmes skujkoku apaļkoku ievešanai, importa licences tērauda produktu ievešanai, uzraudzības dokumentus tekstilpreču ievešanai un iepriekšējās atļaujas tekstilizstrādājumu izvešanai ekonomiskai pārstrādei;2) Ministru kabineta noteikumu projekts „Grozījums Ministru kabineta 2010. gada 23. marta noteikumos Nr.271 „Ekonomikas ministrijas nolikums””, nosakot, ka Ekonomikas ministrija līdz 2014. gada 30. septembrim (ieskaitot) turpina izsniegt kvotu atļaujas Krievijas Federācijas izcelsmes skujkoku apaļkoku ievešanai, importa licences tērauda produktu ievešanai, uzraudzības dokumentus tekstilpreču ievešanai un iepriekšējās atļaujas tekstilizstrādājumu izvešanai ekonomiskai pārstrādei.Nepieciešams izdarīt precizējumus arī šādos Eiropas Savienības tiesību aktos, norādot, ka Latvijas Republikā kompetentā institūcija attiecīgo licenču izsniegšanā ir Ārlietu ministrija:1) Regulā (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku;2) Regulā (ES) Nr. 1281/2013 (2013. gada 10. decembris) par noteikumiem, kā pārvaldāmas un sadalāmas tekstilizstrādājumu kvotas, kas saskaņā ar Padomes Regulu (EK) Nr. 517/94 noteiktas 2014. gadam. |
| 2. | Atbildīgā institūcija | Ārlietu ministrija un Ekonomikas ministrija. |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ārlietu ministrijai tiek nodotas kompetences Eiropas Savienības jautājumos, kas saistītas ar ārējās tirdzniecības politikas jautājumiem. Institūcijas, pamatojoties uz šo tiesību aktu, netiek izveidotas vai likvidētas.  |
| 3. | Cita informācija | Nav |

Anotācijas III, V un VI sadaļas – projekts šo jomu neskar.

Ārlietu ministrs E.Rinkēvičs

Vīzas:

valsts sekretāra p.i. I.Skujiņa

12.08.2014. 10:05

1048

Lelde Broka

Juridiskā departamenta

Administratīvi tiesiskās nodaļas juriskonsulte

Telefons: 67016403, e-pasts: lelde.broka@mfa.gov.lv